CELEX: 32020D1051
Language: sk
Date: 2020-07-16 00:00:00
Title: Vykonávacie rozhodnutie Komisie (EÚ) 2020/1051 zo 16. júla 2020, ktorým sa ukončuje opätovné absorpčné prešetrovanie týkajúce sa dovozu určitých výrobkov z liatiny s pôvodom v Čínskej ľudovej republike

17.7.2020   
               
               
                  SK
               
               
                  Úradný vestník Európskej únie
               
               
                  L 230/24
               
            
         VYKONÁVACIE ROZHODNUTIE KOMISIE (EÚ) 2020/1051
         zo 16. júla 2020,
         ktorým sa ukončuje opätovné absorpčné prešetrovanie týkajúce sa dovozu určitých výrobkov z liatiny s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9 ods. 1 a 12,
         keďže:
         1.   POSTUP
         
                     (1)
                  
                  
                     Komisia 18. decembra 2019 informovala o opätovnom začatí antidumpingového prešetrovania týkajúceho sa dovozu určitých výrobkov z liatiny s pôvodom v Čínskej ľudovej republike uverejním oznámenia o opätovnom začatí antidumpingového prešetrovania v Úradnom vestníku Európskej únie (2) (ďalej len „oznámenie o opätovnom začatí antidumpingového prešetrovania“).
                  
               
                     (2)
                  
                  
                     Komisia opätovne začala prešetrovanie na základe žiadosti predloženej ôsmimi výrobcami z Únie (ďalej len „žiadatelia“), ktorých výroba predstavuje viac než 25 % celkovej výroby určitých výrobkov z liatiny v Únii. Žiadosť obsahovala dôkazy o tom, že po pôvodnom období prešetrovania a po uložení predbežných antidumpingových ciel došlo k poklesu čínskych vývozných cien určitých výrobkov z liatiny a k nedostatočnému pohybu cien ďalšieho predaja na trhu Únie. Tieto dôkazy sa považovali za dostatočný dôvod na opätovné začatie prešetrovania.
                  
               
                     (3)
                  
                  
                     V oznámení o opätovnom začatí antidumpingového prešetrovania Komisia vyzvala zainteresované strany, aby sa na ňu obrátili s cieľom zúčastniť sa na opätovnom prešetrovaní. Komisia navyše osobitne informovala žiadateľov, známych vyvážajúcich výrobcov, známych dovozcov a orgány Čínskej ľudovej republiky o opätovnom absorpčnom prešetrovaní a vyzvala ich, aby sa na ňom zúčastnili.
                  
               2.   SPÄŤVZATIE PODNETU A UKONČENIE KONANIA
         
                     (4)
                  
                  
                     Žiadatelia informovali Komisiu listom z 15. mája 2020 o späťvzatí svojho podnetu.
                  
               
                     (5)
                  
                  
                     Podľa článku 9 ods. 1 základného možno konanie ukončiť, ak bol podnet vzatý späť, pokiaľ takéto ukončenie je v záujme Únie.
                  
               
                     (6)
                  
                  
                     Pri opätovnom absorpčnom prešetrovaní nevyšli najavo žiadne skutočnosti svedčiace o tom, že ukončenie opätovného absorpčného prešetrovania by nebolo v záujme Únie.
                  
               
                     (7)
                  
                  
                     Komisia preto skonštatovala, že opätovné absorpčné prešetrovanie týkajúce sa dovozu určitých výrobkov z liatiny s pôvodom v Čínskej ľudovej republike do Únie by sa malo ukončiť bez zmeny platných opatrení.
                  
               
                     (8)
                  
                  
                     Zainteresované strany boli zodpovedajúcim spôsobom informované a mali možnosť predložiť pripomienky. Od zainteresovaných strán však neboli doručené žiadne pripomienky, ktoré by viedli k záveru, že ukončenie opätovného absorpčného prešetrovania by nebolo v záujme Únie.
                  
               
                     (9)
                  
                  
                     Toto rozhodnutie je v súlade so stanoviskom výboru zriadeného článkom 15 ods. 1 základného nariadenia,
                  
               PRIJALA TOTO ROZHODNUTIE:
         
            Článok 1
            Opätovné absorpčné prešetrovanie týkajúce sa dovozu určitých výrobkov z liatiny, ktoré v súčasnosti patria pod číselné znaky KN ex 7325 10 00 (kód TARIC 7325100031) a ex 7325 99 90 (kód TARIC 7325999080), s pôvodom v Čínskej ľudovej republike, sa týmto ukončuje.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 16. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 176, 30.6.2016, s. 21.
         
            (2)  Oznámenie o opätovnom začatí antidumpingového prešetrovania týkajúceho sa dovozu určitých výrobkov z liatiny s pôvodom v Čínskej ľudovej republike (Ú. v. EÚ C 425, 18.12.2019, s. 9).